Skagamaðurinn Eyleifur Jóhannesson hefur starfað sem sundþjálfari í Danmörku sl. sex ár og verið farsæll sem slíkur . Nú um helgina var Eyleifur , eða Leifi eins og Danir kalla hann , kosinn sundþjálfari ársins í Danmörku keppnistímabilið 2012 / 13 . Hann var tilnefndur fyrir árangur sinn við þjálfun Viktor Bromers silfurverðlaunahafa frá Evrópuleikunum en einnig fyrir að gera sundlið Álaborgar að næstsigursælasta sundliði Danmerkur á árinu . Áður hefur Leifi meðal annars verið valinn aldursflokkaþjálfari 2010 í Danmörku og besti unglingaþjálfarinn 2011 og 2012 . Þá hefur hann áður þjálfað afreksfólk í fremstu röð ytra .